સૂત્રો દ્વારા પ્રાપ્ત થતી વિગતો અનુસાર આઇબીના ઇનપુટ બાદ સીમા સાઇડ હાલમાં પેરાગ્લાઇડર જેવી ઉડતી વસ્તુઓ પર પ્રતિબંધ લગાવી દેવામાં આવ્યો છે. આઇબીના ઇનપુટમાં સ્પષ્ટ રીતે આતંકી સંગઠન લશ્કર એ તોયબાનો ઉલ્લેખ છે. હાલના દિવસોમાં લશ્કર ચીફ હાફિઝ સઇદની સીમા તરફના વિસ્તારોમાં અવર જવર ખૂબ વધી ગઇ છે. સીમા સાઇડની પોલીસને કહેવામાં આવ્યું છે કે તે આર્મી અને બીએસએફની મદદ કરે. સુરક્ષાદળ અને એજન્સીઓની વધારે ચોકી એટલે વધી ગઇ છે કારણ કે અત્યારે સીમા આગળ પાકિસ્તાન તરફથી ફાયરિંગ ખૂબ વઘી ગયું છે. સામાન્ય રીતે પાકિસ્તાની સેના એ જ સમયે ફાયરિંગ કરે છે, જ્યારે આતંકીઓની ઘૂસણખોરી કરાવવાની હોય.